15 ага

15 ага (15 май) — григориан кечышот почеш идалыкын 135-ше (кужемдыме ийлаште — 136-шо) кечыже. Идалык пытыме марте 230 кече кодеш.

 Пайрем да памятный дате-влак 
 — Ешын кечыже

 Лӱмгече 
 Танле лӱм-влак: Афанасий, Борис, Глеб, Зоя, Михаил, Роман, Давид.
 Католик лӱм-влак: Иоланта, Вита.

 Событий-влак 
Тугак ончо: :Категорий:Ага тылзын 15 кечысе событий-влак

 Шочыныт 
Тугак ончо: :Категорий:Ага тылзын 15 кечынже шочшо-влак
 1923 — Иван Шуматович Веселов, Кугу Ачамланде Сарын геройжо да администраций вуйлатыше. У Торъял кундем Токтарсолаште шочын. Сар тӱҥалме пагыт гычак Йошкар Армий радамыште тушман ваштареш кредалаш тӱҥалын: ончыч взвод, а вара батарей командир лийын. Шке лӱддымылыкшӧ да патырлыкше дене шке салтакше-влакым эреак кумылаҥден шоген. Тале командир кок Йошкар Шӱдыр да Александр Невский лӱмеш орден-влак дене палемдалтын. Демобилизаций деч вара шочмо районысо комитетыште тыршаш тӱҥалын. А вара телевидений да радиовещаний комитет вуйлатышын алмаштышыже лийын. Тиде суапле пашажланат «Знак Почёта» орден да ятыр чап танык дене палемдалтын.
 1925 — Эшпай, Андрей Яковлевич, композитор. Тудын возымо 5-ше симфонийже тӱнямбал кӱкшытыштӧ кумдан чапланен. 20-шо курымын ик эн уста семмастарже. Якутий, Мордовий, Чуваший, Марий республикласе сымыктышын сулло пашаеҥже. Совет Ушемын Калык артистше. Андрей Эшпайын лӱмжым Козьмодемьянск оласе йоча-влаклан сымыктыш школ нумалеш. 
 1935 — Иван Григорьевич Иванов, марий йылмызе, шанчызе, филологий шанче доктор (1975), профессор (1981), Россий Федерацийысе кӱшыл школын сулло пашаеҥже (2002), Марий АССР-ысе шанчын сулло пашаеҥже (1979), Финн-угор ушемын йотэлысе йыжъеҥже (1983, Финляндий), М.А.Кастрен лӱмеш ушемын йыжъеҥже (1990), Гуманитар шанче Академийын действительный , академик (1994), Эстон Республикын 4-ше степенян «Маарьямаа Ырес» орденын кавалерже (2006), Марий Эл Республикысе М.Н. Янтемир лӱмеш Кугыжаныш премийын лауреатше (2011).
 1968 — Юрий Петрович Русанов, марий серызе, тележурналист, диктор, тӱвыра да мер пашаеҥ, Марий Эл Республикысе тӱвыран сулло пашаеҥже (2009), Марий Эл Республикысе Олык Ипай лӱмеш Кугыжаныш самырыктукым премийын лауреатше (1998), М. Шкетан лӱмеш Марий кугыжаныш драме театр директорын алмаштарышыже – Марий самырык театрын вуйлатышыже (2002–2007), Марий Мер Каҥаш вуйлатышын алмаштарышыже (2008–2015), Марий Эл Республикысе Мер палатын йыжъеҥже (2009–2015), М. Шкетан лӱмеш Марий кугыжаныш драме театрын директоржо (2007–2015).
 1974 — Светлана Ивановна Никитина, Марий Элын сулло артисткыже шочын. Шкеже Морко вел гыч. Паша корныжо Марий самырык театр дене кылдалтын: тудо тыште шуко рольым устан чоҥен.

 Коленыт 
Тугак ончо: :Категорий:Ага тылзын 15 кечынже колышо-влак
 2004 — Алеко Юзыкайн, марий серызе, журналист, СССР Журналист-влак ушемын йыжъеҥже.

 Калык пале 

Категорий:15 ага